Diari Oficial de la Generalitat Valenciana


Sumari del DOGV 1472, del 29-01-1991 (1991/820094)

ORDRE de 21 de desembre de 1990, de la Conselleria de Cultura, Educació i Ciència, per la qual es convoca la Campanya de Camps de Treball Voluntariat Juvenil per a 1991.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/21/(2)/dof/vci/html**

### Dades del document

Número de DOGV
:   1472

Data del DOGV
:   29-01-1991

Secció del DOGV
:   DISPOSICIONS GENERALS

Número del document
:   1991/820094


Data del document
:   21-12-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de desembre de 1990, de la Conselleria de Cultura, Educació i Ciencia, per la qual es convoca la Campanya de Camps de Treball Voluntariat Juvenil per a 1991.  
L?article 3 de la Llei de la Generalitat Valenciana 4/1989, de 26 de juny, de l?Institut Valencià de la Joventut, atribueix a aquesta entitat autònoma, entre d'altres, les funcions d'impulsar la prestació de serveis a la joventut i potenciar el desenrotllament de les activitats de temps lliure.  
L?Institut Valencià de la Joventut considera, sobre la base de l?experiència, que els camps de treball constitueixen formes adequades per a facilitar als joves la possibilitat d'establir contacte amb una altra gent i unes altres formes de cultura, en estreta convivència, i s'analitzen problemes i s'ajuda a resoldre'ls realitzant una tasca desinteressada al servei d'una col·lectivitat.  
En virtut d'això, i de conformitat amb el que disposa l'article 35 de la Llei de la Generalitat 5/1983, de 30 de desembre, de Govern Valencià.  
DISPOSE  
Article únic  
Convocar la Campanya de Camps de Treball Voluntari 1991, que es regirà per les bases que figuren en l'annex d'aquesta ordre.  
DISPOSICIONS FINALS  
Primera  
Es faculta el Director General de l'Institut Valencià de la Joventut perquè dicte les normes complementàries que es requereixen per a dur a terme el que es disposa en aquesta Ordre.  
Segona  
Aquesta ordre entra en vigor l?endemà de la seua publicació en el Diari Oficial de la Generalitat Valenciana.  
València, 21 de desembre de 1990.  
El Conseller de Cultura, Educación i Ciència,  
ANTONI ESCARRE I ESTEVE  
ANNEX  
Bases de la Campanya de Camps de Treball per a 1991  
1 Torns  
Se?n realitzaran dos tipus en funció de l'edat dels participants:  
Torn A, per a joves de 15 a 17.anys.  
Torn B, per a joves de 18 a 26 anys.  
2.- Participants  
Podran sol·licitar la inscripció de tots els joves residents en la Comunitat Valenciana que en iniciar l'activitat corresponent tinguen la edat requerida a l?efecte.  
3. Places oferides  
La relació de places oferides en els diferents camps de treball d'Espanya i de l'estranger s'exposarà en les seus dels Consells de la joventut d'Alacant, Castelló i la Comunitat Valenciana a partir del dia 22 d'abril de 1991.  
4. Quotes  
La quota que cada participant haurà d'abonar per a assistir a un camp de treball organitzat per l'IVAJ i que serà fixat per mitjà d'una Ordre per la Conselleria de Cultura, Educació i Ciència, s'ingressarà en el termini de 48 hores des que se li ha confirmat la plaça en el compte corrent destinada a l?efecte.  
Quan la plaça elegida corresponga a altra Comunitat Autònoma la quota a abonar serà fixada per aquesta, realitzant-se l'ingrés en el compte corrent que aquesta tinga establert.  
Les places en camps de treball en l'estranger i trameses a través de l'Institut de la Joventut del Ministeri d?assumptes Socials s'abonaran en el compte corrent de l'esmentada identitat.  
Les devolucions de les quotes, si escau, es realitzaran d'acord amb les normes establertes per la institució organitzadora del camp a la qual se li ha abonat la corresponent quota.  
Per a tenir dret al reintegrament de la quota dels camps de treball organitzats directament per l'IVAJ s'haurà de realitzar la corresponent sol·licitud de devolució, com a màxim 15 dies abans del començament de l'activitat.  
5. Compromís dels participants  
Els participants en els camps juvenils de treball voluntari s'obliguen al compliment del compromís següent:  
- Treballar desinteressadament cinc hores cada dia en el projecte laboral del camp.  
- Col·laborar en la programació de les activitats d'animació.  
- Contribuir en l?organització general del camp, realitzant tasques de neteja, culinàries, administratives...  
- Participar en les tasques i activitats d?animació en general.  
6. Duració de l'activitat i dels serveis  
Les activitats concretes tindran una duració de 15 dies, llevat que per raons tècniques s?aconselle una altra de diferent.  
L'IVAJ facilitarà l'allotjament dels joves, que podrà ser en tendes de campanya o en instal·lacions que adequarà a tal fi  
L'IVAJ proporcionarà l'alimentació dels joves, com també les activitats d'animació i culturals que es desenrotllen durant el torn.  
El transport d'incorporació al camp de treball i de tornada als seus domicilis correspondrà als joves participants.  
Les activitats que es realitzen en altres comunitats autònomes, i la seua organització corresponga a aquestes, es regiran per les normes que les esmentades comunitats autonòmiques establesquen.  
En els camps de treball del Servei Voluntari Internacional de l'Institut de la Joventut del Ministeri d?assumptes Socials, l?IVAJ actuarà exclusivament com a element d'enflaç entre els joves i l'entitat que promou el camp, i no serà responsable de les admissions definitives dels joves ni dels canvis de dates o suspensions de torn.  
7 Inscripcions  
Les inscripcions es formalitzaran a partir del dia 2 de maig en imprès normalitzat que serà facilitat a les seus del Consell de la Joventut d'Alacant, plaça Altozano, 5; del Consell de la Joventut de CasteIIÓ, carrer de la Trinitat, 5, 2a., i. del Consell de la Joventut de la Comunitat Valenciana, carrer de Borriana, 39, baixos, València.  
Dins de les 48 hores següents a la inscripció i a l'adjudicació de la plaça haurà de presentar-se la documentació següent:  
a) El justificador de l'abonament de la quota corresponent.  
b) Fotocòpia del DNI.  
c) Fotocòpia de la cartilla de la seguretat social o semblant que cobresca les despeses de qualsevol malaltia que puga sobrevenir durant el transcurs de l'activitat.  
En cas que es tracte d'un camp de treball que es realitze en l'estranger, s'hi haurà d'adjuntar el «Formulari E-111» correctament diligència o el document semblant que permeta d'obtenir assistència sanitària de caràcter urgent en els estats membres de la Comunitat Econòmica Europea.  
Modificació del programa .  
L?Institut Valencià de la Joventut es reserva el dret de modificar el programa de les activitats, com també de suspendre alguna d?aquesta, quan raons de qualsevol mena entrebanquen el normal desenvolupament d?aquestes.


Còpia Permalink ELI